smcproject/ml-wiki-sentences huggingface dataset:
Ansel Adams at 100 at Los Angeles County Museum of Art review on artnet by Irit Krygier, Title: Wild America http://www.artnet.com/magazine/features/krygier/krygier5-30-03.asp അവലംബം
ആൻഹുയി ഇംഗ്ലീഷ് വിലാസം https://ml.wikipedia.org/wiki/Anhui
ചൈനയുടെ കിഴക്കൻ മേഖലയിൽ സ്ഥിതി ചെയ്യുന്ന ഒരു പ്രവിശ്യയാണ് ആൻഹുയി ( 安徽 ⓘ ).
ആൻഹുയി പ്രവിശ്യ യാങ്സ്റ്റേ നദിയുടെയും ഹുവായ് നദിയുടെയും തടങ്ങൾക്ക് കുറുകെയാണ് നിലകൊള്ളുന്നത്.
കിഴക്ക് ജിയാങ്‌സു പ്രവിശ്യ, തെക്കുകിഴക്ക് സെജിയാങ് പ്രവിശ്യ, തെക്ക് ജിയാങ്സി പ്രവിശ്യ, തെക്ക്പടിഞ്ഞാറ്‌ ഹുബെയ്  പ്രവിശ്യ, വടക്ക് ഷാൻഡോങ് പ്രവിശ്യ എന്നിങ്ങനെയാണ് ആൻഹുയി പ്രവിശ്യയുടെ അതിർത്തികൾ.
ആകെയുള്ള 34 ചൈനീസ് പ്രവിശ്യകളിൽ വിസ്തൃതിയിൽ 22 ആം സ്ഥാനവും, ജനസംഖ്യയിൽ എട്ടാം സ്ഥാനവും ജനസാന്ദ്രതയിൽ പന്ത്രണ്ടാം സ്ഥാനവും ആൻഹുയി പ്രവിശ്യക്കാണ്.
ഹേഫെയ് ആണ് ആൻഹുയിയുടെ പ്രവിശ്യാ തലസ്ഥാനവും രണ്ടാമത്തെ ഏറ്റവും വലിയ നഗരവും.
ആൻഹുയി എന്നുള്ള പേര് രണ്ടു നഗരങ്ങളുടെ പേരിൽ നിന്ന് ഉരുത്തിരിഞ്ഞതാണ്.
ആൻക്വിങ് നഗരവും ഹുയിസോ നഗരവുമാണ് ആൻഹുയി എന്ന പേരിനു പുറകിലുള്ള നഗരങ്ങൾ.
ആൻഹുയി യുടെ ചുരുക്കപ്പേര് വാൻ " ചൈനീസ് : 皖 ; പിൻയിൻ : wǎn " എന്നാണ്.
പഴയ വാൻ രാജ്യം, വാൻ പർവതം, വാൻ നദി എന്നിവയെ ഓർമിച്ചുകൊണ്ടാണ് വാൻ എന്ന ചുരുക്കപ്പേര് നൽകിയത്.
പ്രവിശ്യാ ഭരണ സംവിധാനമാണ് ആൻഹുയി യിൽ ഭരണനിർവഹണം നടത്തുന്നത്.
ഗവർണർ, പ്രവിശ്യാ കോൺഗ്രസ്, ജനങ്ങളുടെ രാഷ്ട്രീയ സ്ഥാനപതി കൂടിയാലോചനാ സമിതി, പ്രവിശ്യാ ഹൈക്കോടതി എന്നിവ ചേർന്നതാണ് ഭരണ സംവിധാനം.
ചൈനയുടെ ഗവണ്മെന്റ് സംവിധാനത്തിൽ രാഷ്ട്രീയ പാരമ്പര്യം ഉള്ള പ്രവിശ്യയായി ആൻഹുയി അറിയപ്പെടുന്നു.
പ്രവിശ്യാ സർക്കാർ വകുപ്പുകൾ മാത്രമല്ല, 16 നഗരങ്ങളും, 62 കൗണ്ടികളും, 43 കൗണ്ടി തല ജില്ലകളും, 1522 ടൗൺഷിപ്പുകളും ആൻഹുയി സർക്കാർ സംവിധാനത്തിന്റെ കീഴിൽ പ്രവർത്തിക്കുന്നു.
2016 ന്റെ അവസാനത്തിൽ ആൻഹുയി യിലെ രേഖപ്പെടുത്തിയ ജനസംഖ്യ 70.27 ദശലക്ഷമാണ്.
2017 ൽ ആൻഹുയി യിലെ ജിഡിപി 31 പ്രവിശ്യകളിൽ 12ആമതായിരുന്നു.
ക്വിങ് രാജവംശത്തിലെ കാങ്ക്സി ചക്രവർത്തിയുടെ ഭരണത്തിലെ ആറാം വർഷത്തിലാണ് ആൻഹുയി പ്രവിശ്യ സ്ഥാപിതമായത്.
പ്രവിശ്യക്ക് വാൻ എന്നുള്ള പേരും നിലവിലുണ്ട്.
ഇതിനു കാരണം 722-481 ബിസി വരെ ഇവിടെ ഇവിടെ ഉണ്ടായിരുന്ന വാൻ എന്ന ചെറു രാജ്യവും പ്രവിശ്യയിലുള്ള വാൻഷൻ പർവതവുമാണ്.
ആൻഹുയി സ്ഥാപിക്കപ്പെടുന്നതിന് മുൻപ് തന്നെ ഈ ഭൂമികക്ക് നീണ്ട ചരിത്രമുണ്ടായിരുന്നു.
൨ ദശലക്ഷം വർഷങ്ങൾക്ക് മുൻപേ തന്നെ ഇവിടെ മനുഷ്യവാസമുണ്ടായിരുന്നതായി തെളിവുകൾ ലഭിച്ചിട്ടുണ്ട്.
പുരാവസ്തു ഗവേഷകർ നവശിലായുഗ അവശിഷ്ടങ്ങൾ യാങ്ഷാവോ, ലോങ്ങ്ഷെൻ എന്നിവിടങ്ങളിൽ കണ്ടെത്തി.
ഗുഷെൻ കൗണ്ടിയിൽ ഖനനത്തിലൂടെ 4500 വര്ഷം പഴക്കമുള്ള നാൻചെങ്സി എന്ന പുരാതന നഗരവും കണ്ടെത്തുകയുണ്ടായി.
സിയാ രാജവംശത്തിന്റെ കാലം തൊട്ടുള്ള ചരിത്ര ശേഷിപ്പുകൾ ആൻഹുയിയിൽ കാണാം.
ക്വിൻ രാജവംശം ചൈനയെ ഒരൊറ്റ സാമ്രാജ്യത്തിന്റെ കീഴിൽ കൊണ്ടുവന്നതിന് ശേഷം ഈ മേഖല പല ഭരണപ്രദേശങ്ങൾക്ക് കീഴിലായിരുന്നു.
ഹാൻ രാജവംശത്തിന്റെ കാലത്ത് ആൻഹുയി യാങ്,യു,ക്സു പ്രീഫെക്ച്ചറുകളുടെ ഭാഗമായി.
മൂന്നു സാമ്രാജ്യങ്ങളുടെ കാലത്ത് (222 - 280 എ ഡി) ആൻഹുയി  വു രാജ്യത്തിന്റെയും വേയ് രാജ്യത്തിന്റെയും കീഴിലായിരുന്നു.
ജിൻ രാജവംശം, ഉത്തര ദക്ഷിണ രാജവംശങ്ങൾ, സുയി രാജവംശം എന്നിവയുടെ കാലത്ത് യഥാക്രമം യാങ്, ക്സു, യു പ്രീഫെക്ച്ചറുകളുടെ ഭാഗമായിരുന്നു ആൻഹുയി.
പിന്നീട് ഹുയി മേഖല അഭിവൃദ്ധി പ്രാപിക്കുകയും ഹുയി പ്രീഫെക്ച്ചറിന്റെ സാമ്പത്തിക സാംസ്‌കാരിക സ്വാധീനം സോങ് രാജവംശത്തിന്റെ കാലത്ത് ഔന്നത്യം പ്രാപിക്കുകയും ചെയ്തു
1938-ൽ പ്രവിശ്യയുടെ ഉത്തര മധ്യ ഭാഗങ്ങൾ നാശോന്മുഖമായി.
ജാപ്പനീസ് സൈന്യത്തിന്റെ അധിനിവേശം തടയാൻ അന്നത്തെ ചൈനീസ് റിപ്പബ്ലിക്കിന്റെ പ്രസിഡണ്ട് ആയ ചിയാങ് കായ് ഷെക് മഞ്ഞ നദിയിലെ അണക്കെട്ട് തകർത്തതു കൊണ്ടുണ്ടായ വെള്ളപ്പൊക്കത്തിലായിരുന്നു ഈ വിനാശം.
അണക്കെട്ട് തകർത്ത് പത്ത് ദിവസം കൊണ്ട് പ്രവിശ്യയുടെ ഉത്തര മധ്യ ഭാഗങ്ങൾ വെള്ളത്തിനടിയിലായി.
അഞ്ചു മുതൽ ഒമ്പത് ലക്ഷം വരെ ചൈനീസ്  ജീവനുകളും തിട്ടപ്പെടുത്താത്ത ജാപ്പനീസ് സൈനികരും അതിൽ മരിച്ചതായി കണക്കാക്കപ്പെടുന്നു.
ഇത് ജാപ്പനീസ് സൈന്യം ഷെങ്ഷോ പിടിച്ചടക്കുന്നതിൽ നിന്ന് തടഞ്ഞു.
ഭൂമിശാസ്ത്രം ഫുയാങ് നഗരത്തിലെ സർക്കാർ മന്ദിരം ഹോങ് ഗ്രാമം, ദക്ഷിണ ആൻഹുയി
ഭൂമിശാസ്ത്രപരമായി വൈവിധ്യമാർന്ന ഭൂമികയാണ് ആൻഹുയി.
പ്രവിശ്യയുടെ വടക്കേ അറ്റം ഉത്തര ചൈന സമതലത്തിന്റെ ഭാഗമാണ്.
എന്നാൽ ഉത്തര മധ്യ ഭാഗം ഹുവൈ നടിയുടെ തടങ്ങളാണ്.
ഈ രണ്ടു പ്രദേശങ്ങളും സമതലങ്ങളും വളരെ ജനസാന്ദ്രതയുള്ളവയുമാണ്.
തെക്കോട്ട് വരും തോറും ഭൂമി കൂടുതൽ നിമ്നോന്നതമാവുന്നു.
ഡാബി പർവതമാണ് തെക്കുപടിഞ്ഞാറൻ ആൻഹുയിയുടെ സിംഹഭാഗവും.
തെക്കുകിഴക്കൻ ഭാഗങ്ങൾ കുന്നുകളാൽ അലംകൃതമാണ്.
ഈ രണ്ട് പർവതനിരകൾക്കിടയിലൂടെ യാങ്സ്റ്റേ നദി തെക്കൻ ആൻഹുയിയിലൂടെ ഒഴുകുന്നു.
ആൻഹുയിയിലെ ഏറ്റവും ഉയർന്ന കൊടുമുടി ലോട്ടസ് പീക് ആണ്.
ഹുയാങ്ഷാൻ പർവ്വതനിരകളുടെ ഭാഗമായ ഇതിന് 1873 മീറ്റർ ഉയരമാണുള്ളത്.
പ്രധാന നദികൾ വടക്കുള്ള ഹുവൈ നദിയും, തെക്കുള്ള യാങ്സ്റ്റേ നദിയുമാണ്.
800 ചതുരശ്ര കിലോമീറ്റർ വിസ്താരമുള്ള ചാഹു തടാകം (Chaohu Lake) ആണ് പ്രവിശ്യയിലെ ഏറ്റവും വലുത്.
ആൻഹുയിയുടെ മധ്യഭാഗത്താണിത് സ്ഥിതിചെയ്യുന്നത്.
യാങ്സ്റ്റേ നദിക്കടുത്തുള്ള തെക്കുകിഴക്കൻ ഭാഗങ്ങളിലും ധാരാളം തടാകങ്ങൾ കണ്ടുവരുന്നുണ്ട്.
ഭൂമിശാസ്ത്രം മാറുന്നതിനനുസരിച്ച് വടക്കുനിന്നും തെക്കോട്ട് കാലാവസ്ഥയും വ്യത്യസ്തമാണിവിടെ.
വടക്കുഭാഗത്ത് കൂടിയ ചൂടും വ്യക്തമായ ഋതുക്കളും കാണുന്നു.
ജനുവരിയിലെ താപനില ഹുവൈ നദിക്ക് വടക്ക് -1 മുതൽ 2 ഡിഗ്രി വരെയും തെക്ക് 0 മുതൽ 3 ഡിഗ്രി വരെയുമാണ് കാണുന്നത്.
ജൂലൈ മാസത്തെ താപനില 27 ഡിഗ്രിക്ക് മുകളിൽ കണ്ടുവരുന്നു.
ജൂൺ ജൂലൈ മാസങ്ങളിൽ പെയ്യുന്ന “പ്ലം മഴ” വെള്ളപ്പൊക്കത്തിന് കാരണമാവാറുണ്ട്.
ആൻഹുയി പ്രവിശ്യയിൽ 16 നഗരങ്ങളാണുള്ളത്.
സാമ്പത്തികമായി മികച്ച മൂന്ന് നഗരങ്ങൾ ഹേഫെയ്, വുഹു, ആൻക്വിങ് എന്നിവയാണ്.
ഹെഫെയ് വുഹു ആൻക്വിങ് ഹുയാങ്ഷാൻ ടോങ്ലിങ് മാൻഷാൻ ഹുവൈനാൻ ബെങ്ബു ബോഷോ ഭരണപ്രദേശ വിഭാഗങ്ങൾ
ആൻഹുയി പതിനാറ് പ്രീഫെക്ചർ തല വിഭാഗങ്ങളാക്കി തിരിച്ചിരിക്കുന്നു.
ആവയുടെ പട്ടിക ഇനി പറയുന്നതാണ്: ആൻഹുയിയിലെ ഭരണപ്രദേശ വിഭാഗങ്ങൾ
പ്രീഫെക്ചർ-തല നഗര ജില്ലാ പ്രദേശങ്ങൾ കൗണ്ടി തല പ്രദേശങ്ങൾ № ഡിവിഷൻ കോഡ് വിഭാഗം വിസ്താരം കി.
മീ 2 ജനസംഖ്യ  2010 ആസ്ഥാനം ഉപവിഭാഗങ്ങൾ ജില്ലകൾ കൗണ്ടികൾ കൗണ്ടി-തല പട്ടണങ്ങൾ 340000 Anhui Province 139600.00 59,500,468 ഹേഫെയ് നഗരം 44 54 7 1 340100 ഹേഫെയ് നഗരം 11,445.06 7,457,027 ഷുഷാൻ ജില്ല 4 4 1 16 340200 വുഹു നഗരം 6,004.97 3,545,067 ജിയുജിയാങ് ജില്ല 4 4 3 340300 ബെങ്ബു നഗരം 5,950.72 3,164,467 ബെങ്ഷാൻ ജില്ല 4 3 10 340400 ഹുവൈനാൻ നഗരം 5532.30 3,342,012 ടിയാൻജിയാൻ ജില്ല 5 2 13 340500 മാൻഷാൻ നഗരം 4,049.13 2,202,899 യുഷൻ ജില്ല 3 3 9 340600 ഹുവൈബേയ് നഗരം 2,740.91 2,114,276 ക്‌സിയാങ്ഷാൻ ജില്ല 3 1 15 340700 ടോങ്ലിങ് നഗരം 2,937.83 1,562,670 ടോങ്ഗുവാൻ ജില്ല 3 1 2 340800 ആൻക്വിങ് നഗരം 13,525.03 4,472,667 യിങ്ജിയാങ് ജില്ല 3 5 2 11 341000 ഹുയാങ്ഷാൻ നഗരം 9,678.39 1,358,980 തുങ്ക്സി ജില്ല 3 4 7 341100 ചുഷോ നഗരം 13,515.99 3,937,868 ലാങ്യാ ജില്ല 2 4 2 8 341200 ഫുയാങ് നഗരം 10,118.17 7,599,913 യിങ്ഷോ ജില്ല 3 4 1 14 341300 സുഷോ നഗരം 9,938.77 5,352,924 യോങ്ക്വിയോ ജില്ല 1 4 12 341500 ലുവാൻ നഗരം 15,450.82 4,603,585 ജിനാൻ ജില്ല 3 4 4 341600 ബൊഷോ നഗരം 8,521.23 4,850,657 ക്വിയാവോചെങ് ജില്ല 1 3 6 341700 ചിഷോ നഗരം 8,364.81 1,402,518 ഗുയിച്ചി ജില്ല 1 3 5 341800 ക്സുവാൻചെങ് നഗരം 12,312.55 2,532,938 ക്സുവാൻഷോ ജില്ല 1 5 1
ഭരണപ്രദേശ വിഭാഗങ്ങൾ ചൈനീസിൽ English Chinese Pinyin ആൻഹുയി പ്രവിശ്യ 安徽省 Ānhuī Shěng ഹേഫെയ് നഗരം 合肥市 Héféi Shì വുഹു നഗരം 芜湖市 Wúhú Shì ബെങ്ബു നഗരം 蚌埠市 Bèngbù Shì ഹുവൈനാൻ നഗരം 淮南市 Huáinán Shì മാൻഷാൻ നഗരം 马鞍山市 Mǎ'ānshān Shì ഹുവൈബേയ് നഗരം 淮北市 Huáiběi Shì ടോങ്ലിങ് നഗരം 铜陵市 Tónglíng Shì ആൻക്വിങ് നഗരം 安庆市 Ānqìng Shì ഹുയാങ്ഷാൻ നഗരം 黄山市 Huángshān Shì ചുഷോ നഗരം 滁州市 Chúzhōu Shì ഫുയാങ് നഗരം 阜阳市 Fùyáng Shì സുഷോ നഗരം 宿州市 Sùzhōu Shì ലുവാൻ നഗരം 六安市 Lù'ān Shì ബൊഷോ നഗരം 亳州市 Bózhōu Shì ചിഷോ നഗരം 池州市 Chízhōu Shì ക്സുവാൻചെങ് നഗരം 宣城市 Xuānchéng Shì
ആൻഹുയിയിലെ പതിനാറ് പ്രീഫെക്ച്ചർ തല  ഭരണപ്രദേശങ്ങളെ 105 കൗണ്ടി തല വിഭാഗങ്ങളായും, 44 ജില്ലകളായും, 6 കൗണ്ടി തല നഗരങ്ങളായും, 55 കൗണ്ടികളായും തിരിച്ചിരിക്കുന്നു.
അവയെ വീണ്ടും 1845 ടൗൺഷിപ്പ് തല പ്രദേശങ്ങളും, 972 ടൗണുകളും, 634 ടൗൺഷിപ്പുകളും, 9 വംശീയ ടൗണുകളും, 230 ഉപജില്ലകളുമായി ഉപവർഗ്ഗപ്പെടുത്തിയിരിക്കുന്നു.
അവന്തിഭായ് ഇംഗ്ലീഷ് വിലാസം https://ml.wikipedia.org/wiki/Avantibai Avantibai on a 2001 stamp of India പ്രമാണം:Avantibai.jpg അവന്തിഭായ്
ഇന്ത്യയിലെ രാംഗഡ് പ്രദേശത്തെ ഭരണാധികാരിയായിരുന്ന വിക്രമാദിത്യ സിങ്  ഭാര്യയായിരുന്നു അവന്തിഭായ് (റാണി അവന്തിഭായ് അല്ലെങ്കിൽ അവന്തി ഭായ് ലോദി)( ഇംഗ്ലീഷ് : R ani Avantibai ).
വിക്രമാദിത്യ സിങിന്റെ മരണ ശേഷം ബ്രിട്ടീഷുകാർ അവന്തിഭായിയെ രാംഗഡ് പ്രദേശം ഭരിക്കാനനുവദിക്കാതിരിക്കുകയും ആ പ്രദേശം ബ്രിട്ടീഷ് ഭരണത്തിനു കീഴിലാക്കുകയും ചെയ്തു.
തുടർന്ന് അവന്തിഭായ് തന്റെ ദേശവും  സിംഹാസനവും വീണ്ടെടുക്കാൻ വേണ്ടി ബ്രിട്ടീഷുകാരോട് യുദ്ധത്തിനൊരുങ്ങി.
1857ൽ അവൾ നാലായിരം പേരടങ്ങുന്ന ഒരു സൈന്യത്തിനു നേതൃത്വം നൽകി ബ്രിട്ടീഷുകാർക്കെതിരെ പടനയിച്ചു.
20 മാർച്ച് 1858 ന് തോൽവി നേരിട്ടിരുന്ന അവൾ അവളുടെ സ്വന്തം വാളുകൊണ്ടു സ്വയം മരിക്കുകയാണുണ്ടായത്.
നർമ്മദാ വാലി വികസന അതോറിറ്റി സ്വാതന്ത്ര്യസമര സേനാനി റാണി അവന്തി ലോധിയോടുള്ള ബഹുമാനാർഥം ജബൽപൂർ ജില്ലയിലെ ഡാംമിന് ഇവരുടെ പേരാണ് നൽകിയിരിക്കുന്നത്.
പോസ്റ്റൽ വകുപ്പും മഹാരാഷ്ട്ര സർക്കാറും റാണു അവന്തിഭായിയോടുള്ള ബഹുമാനാർത്ഥം സ്റ്റാമ്പ് പുറത്തിറക്കുകയുണ്ട്.
ഒന്നാം സ്വാതന്ത്ര്യ സമരം 1857
1857 ലെ കലാപം പൊട്ടിപ്പുറപ്പെട്ടപ്പോൾ, അവന്തിബായ് 4000 സൈന്യത്തെ വളർത്തി നയിച്ചു.
ബ്രിട്ടീഷുകാരുമായുള്ള ആദ്യ യുദ്ധം നടന്നത് മണ്ട്ലയ്ക്കടുത്തുള്ള ഖേരി ഗ്രാമത്തിലാണ്, അവിടെ അവളും സൈന്യവും ബ്രിട്ടീഷ് സൈന്യത്തെ പരാജയപ്പെടുത്താൻ കഴിഞ്ഞു.
എന്നിരുന്നാലും, തോൽവിയിൽ കുടുങ്ങിയ ബ്രിട്ടീഷുകാർ പ്രതികാര നടപടികളുമായി മടങ്ങിയെത്തി രാംഗഡി 
നെതിരെ ആക്രമണം നടത്തി.
സുരക്ഷയ്ക്കായി അവന്തിബായ് ദേവഹരിഗഡിലെ ലെ കുന്നുകളിലേക്ക് മാറി.
ബ്രിട്ടീഷ് സൈന്യം രാംഗഡിന് തീകൊളുത്തി, രാജ്ഞിയെ ആക്രമിക്കാൻ ദേവഹരിഗഡിലേക്ക് തിരിഞ്ഞു.
ബ്രിട്ടീഷ് സൈന്യത്തെ പ്രതിരോധിക്കാൻ അവന്തിബായ് ഗറില്ലാ യുദ്ധത്തിൽ ഏർപ്പെട്ടു.
അവൾ കാവൽക്കാരിൽ നിന്ന് വാൾ എടുത്ത് സ്വയം കുത്തി, 1858 മാർച്ച് 20 ന് യുദ്ധത്തിൽ ഏതാണ്ട് തോൽവി നേരിട്ടപ്പോൾ ആത്മഹത്യ ചെയ്തു.
അവബോധ പെരുമാറ്റ ചികിത്സ ഇംഗ്ലീഷ് വിലാസം https://ml.wikipedia.org/wiki/Cognitive_behavioral_therapy
വിഷാദം, ഉൽക്കണ്ഠ തുടങ്ങിയ വിവിധ മാനസിക തകരാറുകളെ കുറയ്ക്കാൻ ലക്ഷ്യമിടുന്ന ഒരു മാനസിക-സാമൂഹിക സംയോജനമാണ് അവബോധ പെരുമാറ്റ ചികിത്സ ( Cognitive behavioral therapy - CBT ) ഇത് തെറ്റായ ധാരണകളെയും (ചിന്തകൾ, വിശ്വാസങ്ങൾ, മനോഭാവങ്ങൾ എന്നിവ) അതൊടൊപ്പമുളള പെരുമാറ്റരീതികളെയും തിരുത്തുകയും മാറ്റുകയും അതുവഴി മെച്ചപ്പെട്ട വൈകാരിക നിയന്ത്രണങ്ങൾ കൈവരിക്കുന്നതിന് സഹായിക്കുകയും ചെയ്യുന്നു.
വിഷാദരോഗത്തെ ചികിത്സിക്കുന്നതിനാണ് ഇത് ആദ്യം രൂപകൽപ്പന ചെയ്‌തതെങ്കിലും, ഉത്കണ്ഠ , ലഹരിവസ്തുക്കളുടെ ഉപയോഗം, ദാമ്പത്യ പ്രശ്നങ്ങൾ, ഭക്ഷണ ക്രമക്കേടുകൾ എന്നിവയുൾപ്പെടെ നിരവധി മാനസികാരോഗ്യ അവസ്ഥകളുടെ ചികിത്സ ഉൾപ്പെടുത്തി ഇത്  വിപുലീകരിക്കപ്പെട്ടു.
പെരുമാറ്റരീതി , അവബോധ മനശാസ്ത്രം  എന്നിവയിൽ നിന്നുള്ള അടിസ്ഥാന തത്വങ്ങളുടെ സംയോജനത്തെ അടിസ്ഥാനമാക്കിയുള്ളതാണ് CBT.
ചികിത്സകൻ പെരുമാറ്റങ്ങൾക്ക് പിന്നിലെ ഉപബോധമനസിലെ ധാരണ കണ്ടെത്തി രോഗം നിർണയിക്കുന്ന മനോവിശ്ലേഷണരീതിയിൽ നിന്ന് വ്യത്യസ്തമാണിത്.
CBT എന്നത് ഒരു "പ്രശ്ന-കേന്ദ്രീകൃത", "പ്രവർത്തനോന്മുഖ" ചികിത്സാരീതിയാണ്, അതായത് രോഗിയിൽ കണ്ടെത്തപ്പെട്ട മാനസിക വിഭ്രാന്തിയുമായി ബന്ധപ്പെട്ട പ്രത്യേക പ്രശ്നങ്ങൾ കൈകാര്യം ചെയ്യാൻ ഇത് ഉപയോഗിക്കുന്നു.
ലക്ഷ്യത്തെ കൈയെത്തിപ്പിടിക്കുന്നതിനും അസുഖലക്ഷണങ്ങൾ ലഘൂകരിക്കുന്നതിനുമുള്ള  തന്ത്രങ്ങൾ കണ്ടെത്തുന്നതിനും അത് പരിശീലിക്കുന്നതിനും കക്ഷിയെ സഹായിക്കുക എന്നതാണ് ചികിത്സകന്റെ പങ്ക്.
പല മാനസിക വൈകല്യങ്ങളുടെയും പിന്നിൽ ചിന്താ വ്യതിയാനങ്ങളും തെറ്റായ പെരുമാറ്റങ്ങളുമാണ് എന്ന വിശ്വാസത്തെ അടിസ്ഥാനമാക്കിയുള്ളതാണ് അവബോധപെരുമാറ്റചികിത്സ.
പുതിയ വിവര സംസ്കരണ വൈദഗ്ധ്യങ്ങളും നേരിടൽ രീതികളും പഠിപ്പിക്കുന്നതിലൂടെ രോഗലക്ഷണങ്ങളും അനുബന്ധ ദുരിതങ്ങളും കുറയ്ക്കാൻ സിബിടി മുഖാന്തിരം കഴിയും.
മനസിൽ തെറ്റായി അനുരൂപണം ചെയ്യപ്പെട്ട  ചിന്തകളിൽ മാറ്റം വരുത്തുന്നതിലൂടെ ഒരു വ്യക്തിയുടെ സ്വഭാവത്തിലും ഭാവഭേദങ്ങളിലും വ്യത്യാസം വരുത്താനാകും  എന്നതാണ് മുഖ്യധാരാ പെരുമാറ്റ ചികിത്സകർ അനുമാനിക്കുന്നത്, എന്നാൽ, ചിന്തയിൽ മാറ്റം വരുത്തുന്നതിനെക്കാൾ ഒരാൾക്ക് അത്തരം ചിന്തകളുമായുളള ബന്ധത്തിൽ മാറ്റം വരുത്തുന്നതിന് ഊന്നൽ നൽകുന്ന ചികിത്സാവകഭേദങ്ങളും സമീപകാലത്തായി ഉദയം ചെയ്തിട്ടുണ്ട്.
അവബോധ പെരുമാറ്റ ചികിത്സയുടെ ലക്ഷ്യം ഒരു പ്രത്യേക രോഗത്തിന് മാത്രമായി ചികിത്സിക്കലല്ല, മറിച്ച് വ്യക്തിയെ മൊത്തത്തിൽ നോക്കി എന്ത് മാറ്റമാണ് അയാളിൽ വരുത്തേണ്ടത് എന്ന് തീരുമാനിക്കലാണ്.
വികലമായ അവബോധം
സിബിടി ചികിത്സകരും കമ്പ്യൂട്ടർ അധിഷ്‌ഠിത പ്രോഗ്രാമുകളും രോഗികളെ അവരുടെ പാറ്റേണുകളെയും വിശ്വാസങ്ങളെയും വെല്ലുവിളിക്കുന്നതിനും ചിന്തയിലെ പിശകുകൾ മാറ്റിസ്ഥാപിക്കുന്നതിനും സഹായിക്കുന്നു, അതായത്  " അമിതമായി സാമാന്യവൽക്കരിക്കൽ, പ്രതികൂലകാര്യങ്ങളെ വലുതാക്കികാണൽ, ശുഭകാര്യങ്ങളെ ചെറുതായികാണൽ, വിനാശകരമാക്കൽ" എന്നിങ്ങനെയുളള മാനസികപ്രശ്നങ്ങളെ "മാനസികക്ലേശം കുറയ്ക്കുന്നതും സ്വയം വിജയിക്കണമെന്ന തേന്നലുണ്ടാക്കുന്ന കൂടുതൽ യാഥാർത്ഥ്യവും ഫലപ്രദവുമായ ചിന്തകൾ" കൊണ്ട് മാറ്റിസ്ഥാപിക്കുന്നു.
ഒന്നുകിൽ യുക്തിരഹിതമായ വിശ്വാസങ്ങളുടെ ഫലമായോ അമിതസാമാന്യവൽക്കരണം മൂലമോ മനസിൽ വികലമായ അവബോധങ്ങൾ കടന്നു കൂടിയേക്കാം.
വ്യക്തികൾക്ക് കൂടുതൽ കരുത്തോടെയും ശ്രദ്ധയോടെയും ഇത്തരം വികലമായ അവബോധങ്ങൾ മന്ദീഭവിപ്പിച്ച് അവയുടെ ദോഷഫലങ്ങൾ ഇല്ലാതാക്കാൻ സിബിടിയുടെ സങ്കേതങ്ങൾ അവരെ സഹായിക്കുന്നു.
കഴിവുകൾ
മുഖ്യധാരാ CBT, വ്യക്തിയുടെ ചിന്താരീതിയെയും ചില ശീലങ്ങളോടും പെരുമാറ്റങ്ങളോടും അവർ പ്രതികരിക്കുന്ന രീതിയെയും മാറ്റിമറിച്ചുകൊണ്ട് അവർ "തെറ്റായി ആർജ്ജിച്ച നേരിടൽരീതികൾ, അറിവുകൾ, വികാരങ്ങൾ, പെരുമാറ്റങ്ങൾ എന്നിവയെ തിരുത്താൻ സഹായിക്കുന്നു."
, ചികിത്സയിലെ ഘട്ടങ്ങൾ
സിബിടിക്ക് ആറ് ഘട്ടങ്ങൾ ഉള്ളതായി കാണാം: വിലയിരുത്തൽ അല്ലെങ്കിൽ മനഃശാസ്ത്രപരമായ വിലയിരുത്തൽ ; പുനർവിചിന്തനം; കഴിവുകൾ ഏറ്റെടുക്കൽ; നൈപുണ്യ ഏകീകരണവും പ്രായോഗിക പരിശീലനവും; പൊതുവൽക്കരണവും പരിപാലനവും; ചികിത്സയ്ക്കു ശേഷമുള്ള വിലയിരുത്തൽ പിന്തുടരൽ.
ഈ ഘട്ടങ്ങൾ കാൻഫറും സാസ്ലോയും സൃഷ്ടിച്ച ഒരു സിസ്റ്റത്തെ അടിസ്ഥാനമാക്കിയുള്ളതാണ്.
മാറ്റം ആവശ്യമായ സ്വഭാവരീതികൾ തിരിച്ചറിഞ്ഞ ശേഷം, അവ അധികമായാലും കുറവായാലും, ചികിത്സക്ൽകുശേഷം, അത് വിജയിച്ചോ ഇല്ലയോ എന്ന് സൈക്കോളജിസ്റ്റ് തിരിച്ചറിയണം.
ഉദാഹരണത്തിന്, "ഏതെങ്കിലും പ്രത്യേക സ്വഭാവം കുറയ്ക്കുക എന്നതാണ് ലക്ഷ്യമെങ്കിൽ, അടിസ്ഥാനരേഖയുമായി താരതമ്യപ്പെടുത്തുമ്പോൾ കുറവുണ്ടാകണം. നിർണായക സ്വഭാവം അടിസ്ഥാനരേഖയിലോ അതിനു മുകളിലോ നിലനിൽക്കുകയാണെങ്കിൽ, ചികിത്സ പരാജയപ്പെട്ടു."
മൂല്യനിർണ്ണയ ഘട്ടത്തിലെ ഘട്ടങ്ങളിൽ ഇവ ഉൾപ്പെടുന്നു: വിമർശനാത്മക സ്വഭാവങ്ങൾ തിരിച്ചറിയുക നിർണായകമായ പെരുമാറ്റങ്ങൾ അമിതമാണോ കുറവാണോ എന്ന് നിർണ്ണയിക്കുക ആവൃത്തി, ദൈർഘ്യം അല്ലെങ്കിൽ തീവ്രത എന്നിവയ്‌ക്കായുള്ള നിർണായക സ്വഭാവങ്ങൾ വിലയിരുത്തുക (ഒരു അടിസ്ഥാനരേഖ നേടുക) അധികമാണെങ്കിൽ, സ്വഭാവങ്ങളുടെ ആവൃത്തി, ദൈർഘ്യം അല്ലെങ്കിൽ തീവ്രത എന്നിവ കുറയ്ക്കാൻ ശ്രമിക്കുക; കുറവുകളുണ്ടെങ്കിൽ, പെരുമാറ്റം വർദ്ധിപ്പിക്കാൻ ശ്രമിക്കുക.
CBT യുടെ "അവബോധ" ഭാഗത്തിന്റെ ഭൂരിഭാഗവും പുനർവിചിന്തനഘട്ടമാണ്.
ആധുനിക CBT സമീപനങ്ങളുടെ ഒരു സംഗ്രഹം ഹോഫ്മാൻ നൽകിയിട്ടുണ്ട്.
അവലംബം പുറം കണ്ണികൾ Cognitive behavioral therapy എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Association for Behavioral and Cognitive Therapies (ABCT) British Association for Behavioural and Cognitive Psychotherapies National Association of Cognitive-Behavioral Therapists International Association of Cognitive Psychotherapy Archived 2024-05-01 at the Wayback Machine .
Information on Research-based CBT Treatments Associated Counsellors Psychologists CBT Therapists
അവയവവ്യൂഹം മനുഷ്യശരീരത്തെ കുറിച്ചുള്ള പട്ടികകൾ General Features Regions Variations Movements Systems Structures Arteries Bones Eponymous Foramina Glands endocrine Lymphatic vessels Nerves Organs Systems Veins Muscles Abductors Adductors Depressors Elevators Extensors Flexors Rotators external internal See also Glossary of medicine Epithelia Anatomical terminology Index of anatomy articles Outline of anatomy Cell types by origin ക സ തി
മനുഷ്യ ശരീരത്തിലെ പ്രധാന അവയവവ്യവസ്ഥകളുടെ പട്ടികയെപ്പറ്റിയാണ് ഈ ലേഖനം.
പരസ്പര ബന്ധിതമായ 11 അവയവ വ്യവസ്ഥകൾ ചേർന്നതാണ് നമ്മുടെ ശരീരം.
ഓരോ അവയവ വ്യവസ്ഥയുടെയും പ്രധാന ധർമ്മങ്ങളാണ് ചുവടെ: ബാഹ്യ സംരക്ഷണ വ്യവസ്ഥ
ശരീരത്തിലെ ഏറ്റവും വലിയ അവയവം ചർമ്മമാണ്.
ശരീരത്തെ പൊതിഞ്ഞിരിക്കുന്ന ചർമ്മമാണ് ആന്തരകലകളെ പുറത്തു നിന്നുള്ള ആക്രമണങ്ങളിൽ നിന്നും ആഘാതങ്ങളിൽ നിന്നും സംരക്ഷിക്കുന്നത്.
നഖവും മുടിയും ഈ വ്യവസ്ഥയുടെ ഭാഗങ്ങളാണ്.
ശരീരത്തിന്റെ ഊഷ്മാവ് നിയന്ത്രിച്ചു നിറുത്തുന്ന വിയർപ്പു ഗ്രന്ഥികൾ, ചർമ്മത്തിന്റെ സ്‌നിഗ്ദ്ധത സംരക്ഷിക്കുന്ന സ്‌നേഹ ഗ്രന്ഥികൾ എന്നിവ കൂടി ചേരുമ്പോഴേ ഈ ബാഹ്യസംരക്ഷണ വ്യവസ്ഥ പൂർണമാകൂ.
അസ്ഥിവ്യൂഹ വ്യവസ്ഥ
നമ്മുടെ അസ്ഥികളും സന്ധികളും ഉൾപ്പെട്ടതാണ് ഈ വ്യവസ്ഥ.
ശരീരത്തിന് ആകൃതി നൽകുന്ന ഈ വ്യവസ്ഥ നമ്മുടെ ജീവൽ പ്രധാന ആന്തരാവയവങ്ങളെ ഉള്ളിലൊതുക്കി സംരക്ഷിക്കുകയും ചെയ്യുന്നു.
ശരീരത്തെ താങ്ങിനിറുത്തുന്നതും ചലനങ്ങളുടെ സന്തുലനാവസ്ഥ സൂക്ഷിക്കാൻ സഹായിക്കുന്നതും അസ്ഥി- സന്ധി വ്യവസ്ഥ തന്നെ.
മറ്റൊരു സുപ്രധാന ധർമ്മം കൂടിയുണ്ട്, അസ്ഥികൾക്ക്- രക്തകോശങ്ങളുടെ നിർമ്മാണം.
പേശീവ്യവസ്ഥ
ശരീരചലനങ്ങൾ മുഴുവൻ സാധ്യമാക്കുന്നതും നിയന്ത്രിക്കുന്നതും ഓരോ അവയവത്തിലെയും പേശികളാണ്.
കൈകൾ ചലിപ്പിക്കാൻ കൈകളിലെ പേശികൾ സഹായിക്കുന്നതു പോലെ ഓരോ അവയവത്തിന്റെയും ചെറിയൊരു ചലനത്തിനു പോലും പേശികളുടെ സഹായം വേണം.
ഹൃദയം സ്പന്ദിക്കുന്നത് ഹൃദയപേശികളുടെ സഹായത്തോടെയാണ്.
ലിംഫ് വ്യവസ്ഥ
രക്തചംക്രമണ വ്യവസ്ഥ പോലെ, അതിനോട് ചേർന്നുകിടക്കുന്ന മറ്റൊരു വ്യവസ്ഥയാണിത്.
രക്തത്തിലെ പ്രധാന ഘടകമായ ചുവപ്പ് രക്താണുക്കളെപ്പോലെ (ആർ.ബി.സി) പ്രതിരോധ സംവിധാനമായ ശ്വേതരക്താണുക്കൾ അടങ്ങിയിട്ടുള്ളത് ലിംഫ് വ്യവസ്ഥയിലാണ്.
ശ്വസന വ്യവസ്ഥ
നാസാരന്ധ്രങ്ങൾ മുതൽ ശ്വാസകോശം വരെ എത്തുന്ന ഭാഗങ്ങളുടെ സമാഹാരമാണ് ഇത്.
രക്തത്തിലേക്ക് തടസ്സമില്ലാതെ ഓക്‌സിജൻ ഘടകം പ്രദാനം ചെയ്യുന്നതും കാർബൺ ഡൈ ഓക്‌സൈഡിനെ തടസ്സമില്ലാതെ പുറന്തള്ളുന്നതും ശ്വസന വ്യവസ്ഥയാണ്.
ഈ വ്യവസ്ഥയിലുണ്ടാകുന്ന തകരാറുകൾ രക്തത്തിലെ ഓക്‌സിജന്റെ അളവ് കുറയാൻ ഇടയാക്കുകയും, അത് മുഴുവൻ ശാരീരിക പ്രവർത്തനങ്ങളെയും താറുമാറാക്കുകയും ചെയ്യും.
ദഹന വ്യവസ്ഥ
വായ്, അന്നനാളം, കരൾ, ആമാശയം, വൻകുടൽ, ചെറുകുടൽ, മലാശയം എന്നിവ ഉൾപ്പെട്ട വ്യവസ്ഥ.
ഏത് അവയവങ്ങളുടെ പ്രവർത്തനത്തിനും ഊർജ്ജം വേണം.
യന്ത്രങ്ങൾക്ക് ഇന്ധനമെന്നതു പോലെ ശരീരത്തിന് ഊർജ്ജം നൽകുന്നത് ആഹാരം വഴിയെത്തുന്ന പോഷകങ്ങളാണ്.
നമ്മൾ കഴിക്കുന്ന ഭക്ഷണത്തെ വിഘടിപ്പിച്ച്, ശരീരത്തിന് ഊർജ്ജമായി സ്വീകരിക്കാൻ കഴിയുന്ന വിധത്തിലാക്കുന്നതും ചയാപചയ പ്രക്രിയയുടെ ഭാഗമായി ഉണ്ടാകുന്ന മലിനവസ്തുക്കളെ വിസർജ്ജിക്കുന്നതും ദഹന വ്യവസ്ഥയാണ്.
നാഡീ വ്യവസ്ഥ
മസ്തിഷ്‌കവും നട്ടെല്ലും നാഡികളും ഉൾപ്പെടുന്നതാണ് നാഡീവ്യവസ്ഥ.
ശരീരത്തിന്റെ വാർത്താവിനിമയ സംവിധാനവും പ്രതികരണ സംവിധാനവും ഇതാണ്.
ഓരോ ശാരീരിക വ്യവസ്ഥയ്ക്കുമുള്ള സന്ദേശങ്ങൾ എത്തുന്നതും, വിവിധ വ്യവസ്ഥകളിൽ നിന്നുള്ള സന്ദേശങ്ങൾ വിശകലനം ചെയ്യുന്നതും ആന്തരികമോ ബാഹ്യമോ ആയ സാഹചര്യങ്ങൾക്കനുസരിച്ച് പ്രതികരിക്കാൻ ശരീരത്തെ പ്രാപ്തമാക്കുന്നതും പേശികളെയും ഗ്രന്ഥികളെയും ഉത്തേജിപ്പിക്കുന്നതുമെല്ലാം നാഡീ വ്യവസ്ഥയുടെ ധർമ്മങ്ങളാണ്.
അന്തസ്രാവ ഗ്രന്ഥി വ്യവസ്ഥ
വിവിധ ശാരീരിക പ്രവർത്തനങ്ങളെ ഉത്തേജിപ്പിക്കുന്നത് അതതുമായി ബന്ധപ്പെട്ട ഹോർമോണുകളാണ്.
വളർച്ച, ചയാപചയ പ്രവർത്തനങ്ങൾ, ലൈംഗിക വ്യവസ്ഥ തുടങ്ങിയവയുടെ കൃത്യമായ ധർമ്മവും പ്രവർത്തനവും നിർവഹിക്കപ്പെടണമെങ്കിൽ ഹോർമോണുകളുടെ സാന്നിധ്യവും പ്രവർത്തനക്ഷമതയും കൃത്യമാകണം.
ഇത്തരം ഹോർമോണുകളെ ഉത്പാദിപ്പിക്കുന്ന വിവിധ ഗ്രന്ഥികളുമായി ബന്ധപ്പെട്ടതാണ് അന്തസ്രാവ ഗ്രന്ഥി വ്യവസ്ഥ.
ഹൃദയ- രക്തചംക്രമണ വ്യവസ്ഥ
രക്തത്തെ ശരീരത്തിന്റെ ജീവനദിയെന്നാണ് വിളിക്കുന്നത്.
ഓരോ ശരീരകോശത്തിന്റെയും പ്രവർത്തനക്ഷമത അതിലേക്ക് എത്തിച്ചേരുന്ന രക്തത്തിന്റെ അളവിനെയും അതുൾക്കൊള്ളുന്ന ഘടകങ്ങളെയും ആശ്രയിച്ചിരിക്കും.
ശരീരകോശങ്ങളിലേക്ക് തടസ്സമില്ലാതെ രക്തം പമ്പ് ചെയ്യുന്ന ജോലി ഹൃദയത്തിന്റേതാണ്.
ഓക്‌സിജൻ, കാർബൺ ഡൈ ഓക്‌സൈഡ്, പോഷകഘടകങ്ങൾ, കോശങ്ങളിൽ നിന്നുള്ള മലിനവസ്തുക്കൾ ഇവയെയെല്ലാം വഹിച്ച് നിശ്ചിത അവയവ വ്യവസ്ഥകളിലേക്ക് എത്തിക്കുന്നത് രക്തമാണ്.
ഹൃദയവും രക്തത്തെ വഹിക്കുന്ന രക്തക്കുഴലുകളുമാണ് ഈ വ്യവസ്ഥയിൽ.
മൂത്രാശയ വ്യവസ്ഥ
വൃക്കകൾ, മൂത്രനാളി, മൂത്രസഞ്ചി, മൂത്രക്കുഴൽ എന്നീ അവയവ ഭാഗങ്ങൾ ചേർന്ന വ്യവസ്ഥ.
രക്തത്തിൽ നിന്ന് വൃക്ക അരിച്ചെടുക്കുന്ന മലിനപദാർത്ഥങ്ങളെയും അധിക അളവിലുള്ള രാസഘടകങ്ങളെയും പുറന്തള്ളുന്നതും, ശരീരത്തിലെ ജലത്തിന്റെ അളവ് സന്തുലിതമായി സൂക്ഷിക്കുന്നതും മറ്റും മൂത്ര വ്യവസ്ഥയാണ്.
പ്രത്യുത്പാദന വ്യവസ്ഥ
പുനരുത്പാദനം ആണ് ഈ വ്യവസ്ഥയുടെ ധർമ്മം.
സ്ത്രീ, പുരുഷ ലൈംഗികാവയവങ്ങൾ, ഇവയുമായി ബന്ധപ്പെട്ട സ്രവങ്ങൾ, വൃഷണം, ഗർഭാശയം, ലൈംഗിക ഹോർമോണുകളുടെ ഉത്പാദനവും പ്രവർത്തനവും തുടങ്ങിയവയെല്ലാം പ്രത്യുത്പാദന വ്യവസ്ഥയുടെ ഭാഗമാണ്.
ഈ പതിനൊന്ന് വ്യവസ്ഥകളും സ്വതന്ത്രമായി പ്രവർത്തിക്കുമ്പോൾത്തന്നെ പരസ്പര ഏകോപനത്തോടെ തുടരുന്നതുകൊണ്ടാണ് നമ്മുടെ മൊത്തം ശാരീരിക പ്രവർത്തനങ്ങൾ തടസ്സം കൂടാതെ നിർവഹിക്കപ്പെടുന്നത്.
ഏതെങ്കിലുമൊരു അവയവത്തിനുണ്ടാകുന്ന തകരാറോ രോഗമോ വൈകല്യമോ അതുൾക്കൊള്ളുന്ന വ്യവസ്ഥയുടെയും അനുബന്ധ വ്യവസ്ഥകളുടെയും പ്രവർത്തനത്തെ പ്രതികൂലമായി ബാധിക്കും.
ശരീരത്തിന്റെ സുഗമവും സുഖകരവുമായ പ്രവർത്തനം തടസ്സപ്പെടുകയും ചെയ്യും.
Clockwise from top left: the integumentary skeletal nervous cardiovascular endocrine and muscular systems.
Clockwise from top left: the lymphatic Respiratory system urinary reproductive (female male) and digestive systems.
അവര ഇംഗ്ലീഷ് വിലാസം https://ml.wikipedia.org/wiki/Vicia_faba
ലോകത്തെല്ലായിടത്തും തന്നെ വ്യാപകമായി കൃഷിചെയ്തുവരുന്ന ഒരു പയർ വർഗ്ഗമാണ് അവര .
( ശാസ്ത്രീയനാമം : Vicia faba ) .
തണുത്ത പ്രദേശങ്ങളിലും തീരപ്രദേശങ്ങളിലും എല്ലാം വളരുന്ന അവര മറ്റു പയർ വർഗ്ഗങ്ങളെപ്പോലെ പച്ചയ്ക്കോ വേവിച്ചോ കഴിക്കാം.
ഇത് വിളകൾക്ക് പുതയിടാനും ഉപയോഗിക്കുന്നു.
ചെറുതോ കടുപ്പമുള്ളതോ ആയ ഇനങ്ങളിലെ വിത്തുകൾ കുതിരകൾക്കോ മറ്റ് മൃഗങ്ങൾക്കോ നൽകപ്പെടുന്നതിനാൽ ഇതിനെ field bean, tic bean or tick bean എന്നും വിളിക്കുന്നു.
ഹോഴ്സ് ബീൻ, വിസിയ ഫാബാ var.
ഇക്വിന പെർസ് .
, എന്നത് സ്വീകാര്യമായ പേരായി അംഗീകരിക്കപ്പെട്ട ഒരു ഇനമാണ്.
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും വിക്കിസ്പീഷിസിൽ Vicia faba എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Vicia faba എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അവന്തി ഇംഗ്ലീഷ് വിലാസം https://ml.wikipedia.org/wiki/Avanti_Kingdom
ഇന്ത്യൻ പുരാണേതിഹാസങ്ങളിലും ചരിത്രത്തിലും പരാമൃഷ്ടമായ ഒരു രാജ്യമാണ് അവന്തി .
കൊങ്കണപ്രദേശം ഉൾപ്പെട്ടിരുന്ന അപരാന്തസാമ്രാജ്യത്തിന്റെ ഒരു ഭാഗമാണ് അവന്തി എന്നു മാർക്കണ്ഡേയപുരാണത്തിലും പർവതത്തിന് സമീപമുള്ള രാജ്യമാണ് അവന്തി എന്നു വാമനപുരാണത്തിലും പറയുന്നു.
അവന്തി രണ്ടു ഘടകങ്ങളായി വിഭജിക്കപ്പെട്ടിരുന്നതായും ഉത്തരഭാഗത്തിന്റെ തലസ്ഥാനം ഉജ്ജയിനിയും ദക്ഷിണ ഭാഗത്തിന്റേതു മാഹിഷ്മതിയും ആയിരുന്നതായും കരുതപ്പെടുന്നു.
അവന്തിയെയും മാഹിഷ്മതിയെയും രണ്ടു വ്യത്യസ്ത ജനപദങ്ങളെന്ന നിലയിലാണ് മഹാഭാരതത്തിൽ പരിഗണിക്കുന്നത്.
അവന്തി രാജ്യത്തിന്റെ ഏതാനും ഭാഗങ്ങൾ 'മാളവം' എന്ന പേരിലും അറിയപ്പെട്ടിരുന്നു.
ഗൗതമബുദ്ധന്റെയും മഹാവീരന്റേയും സമകാലികനായിരുന്ന പ്രദ്യോതൻ (ചന്ദപ്രദ്യോതമഹാസേനൻ എന്നും അറിയപ്പെടുന്നു) അവന്തിയുടെ ഭരണാധികാരിയായിരുന്നു.
ആധുനിക മാൾവയും നീമാറും മധ്യപ്രദേശിന്റെ ചില ഭാഗങ്ങളും ചേർന്ന ഒരു പൗരാണിക ജനപദമാണ് അവന്തി.
ശ്രീബുദ്ധന്റെയും മഹാവീരന്റെയും സമകാലികനായ അവന്തിരാജാവ് ചന്ദ്രപ്രദ്യോദനമഹാസേനന്റെ കാലത്ത് തലസ്ഥാനം ഉജ്ജയിനിയായിരുന്നുവെന്നു പാലി ഗ്രന്ഥങ്ങളിൽ പറയുന്നു.
കുറാറഖര, മഖരഖടാ, സുദർശനപുരം എന്നിവ അവന്തിയിലെ പ്രധാന നഗരങ്ങളായിരുന്നു.
ബി.സി. 4-ാം ശതകത്തോടുകൂടി അവന്തി മഗധസാമ്രാജ്യത്തിന്റെ ഘടകമായിത്തീർന്നു.
അവന്തി രാജ്യത്തിൽ നിന്നുള്ള വെള്ളിനാണയം, 400-312 ബി.സി.ഇ; മുൻവശം : മീൻ, പിൻവശം : ശുന്യം
ഹേഹയരാജവംശമായിരുന്നു അവന്തി ആദ്യം ഭരിച്ചിരുന്നത്.
കാർത്തവീര്യാർജുനനായിരുന്നു ഈ വംശത്തിലെ പ്രശസ്തനായ രാജാവ്.
ചരിത്രകാലമാകുമ്പോഴേക്കും മഹാസേനനു ശക്തമായ ഒരു ഭരണകൂടം പടുത്തുയർത്താൻ കഴിഞ്ഞു.
ഇക്കാലത്ത് വത്സ, മഗധ, കോസലം തുടങ്ങിയ അയൽ രാജ്യങ്ങളുമായി അവന്തി ശത്രുതയിൽ കഴിഞ്ഞിരുന്നു.
പാലകൻ, വിശാഖയൂപൻ, അജകൻ, നന്ദിവർധനൻ എന്നിവർ പ്രദ്യോദനന്റെ പിൻഗാമികളായിരുന്നു.
അവസാനത്തെ രാജാവായ നന്ദിവർധനനെ ശിശുനാഗൻമാർ തോല്പിച്ചു.
അവന്തി മഗധസാമ്രാജ്യത്തോടു ലയിപ്പിക്കുകയും ചെയ്തു.
അവന്തി നിരവധി വിദേശീയാക്രമണങ്ങൾക്കു വിധേയമായിട്ടുണ്ട്.
ചന്ദ്രഗുപ്തൻ II (ഭ.കാ. 380-413) ഹൂണനേതാവ് തോരമാണൻ എന്നിവർ അവന്തി കീഴ്പ്പെടുത്തി; ഹർഷവർധനനും (ഭ.കാ. 606-647) ഈ ശ്രമം തുടർന്നു.
1231-ൽ അടിമവംശത്തിലെ ഇൽതമിഷ് (ഇൽത്തൂത്ത്മിഷ്) അവന്തി ആക്രമിച്ചു.
1310-ൽ അവന്തി പൂർണമായും ഡൽഹി സുൽത്താൻമാരുടെ അധികാരപരിധിയിലായി.
-ത്തോടുകൂടി അവന്തിയുടെ ഭാഗമായ മാൾവ ഒരു സ്വതന്ത്ര മുസ്ലിം രാജ്യമായി.
മാണ്ഡുവായിരുന്നു തലസ്ഥാനം.
1525-ൽ ഗുജറാത്തിലെ ബഹദൂർഷ മാൾവയെ തന്റെ രാജ്യത്തോടു കൂട്ടിച്ചേർത്തു.
ഹുമായൂണും (1501-56) ഷേർഷയും (1486-1545) മാൾവയുടെമേൽ ആധിപത്യം സ്ഥാപിക്കുന്നതിൽ വിജയിച്ചു.
1559-ൽ മാൾവയിലെ ഭരണാധിപനായ ബാസ്ബഹദൂറിനെ തോല്പിച്ചുകൊണ്ട് അക്ബർ മാണ്ഡുവിന്റെമേൽ പൂർണ അധീശത്വം സ്ഥാപിക്കുകയുണ്ടായി; മാൾവയുടെ പദവിയും പ്രശസ്തിയും അതോടെ ക്ഷയോൻമുഖമായി.
പുരാതന ഇന്തോ-ആര്യൻ സംസ്കാരകേന്ദ്രങ്ങളിൽ ഒന്നായിരുന്നു അവന്തി.
ഒരു ജ്യോതിഃശാസ്ത്രപഠനകേന്ദ്രമെന്നനിലയിൽ അവന്തി പ്രസിദ്ധമായിത്തീർന്നു.
പില്ക്കാലത്ത് ഇതൊരു ബൗദ്ധകേന്ദ്രമായിത്തീർന്നു.
9-ാം ശ.
-ത്തിൽ സ്ഥാപിതമായ പരമാര രാജവംശം ഒരു കലാസാംസ്കാരിക കേന്ദ്രമെന്ന നിലയിൽ ഉജ്ജയിനിയുടെ പ്രശസ്തി അഭംഗുരം നിലനിറുത്തുവാൻ ശ്രമിച്ചിരുന്നു.
ഈ രാജവംശത്തിൽപ്പെട്ട മുഞ്ജ രാജാവ് ഒരു കവിയും പണ്ഡിതനുമെന്നപേരിൽ സുവിദിതനാണ്.
കാളിദാസനുൾപ്പെടെ പല സംസ്കൃതകവികളും കലാകാരന്മാരും ഉജ്ജയിനിയിൽ കേന്ദ്രീകരിച്ചിരുന്നതായി കരുതപ്പെടുന്നു.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അവന്തി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അവന്തിക മോഹൻ ഇംഗ്ലീഷ് വിലാസം https://ml.wikipedia.org/wiki/Avanthika_Mohan
ഒരു ഇന്ത്യൻ നടിയും മോഡലുമാണ് പ്രിയങ്ക മോഹൻ എന്നും അറിയപ്പെടുന്ന അവന്തിക മോഹൻ .
യക്ഷി, ഫെയ്ത്ത്ഫുള്ളി യുവേഴ്‌സ് എന്ന ചിത്രത്തിലൂടെ അരങ്ങേറ്റം കുറിച്ച അവന്തിക മലയാള ചിത്രങ്ങളിൽ തുടർ‌ന്നഭിനയിക്കുകയും പിന്നിട് ആത്മസഖി എന്ന ടിവി പരമ്പരയിലൂടെ പ്രേക്ഷകശ്രദ്ധ നേടിയെടുക്കുകയും ചെയ്തു.
ഈ പരമ്പരയിലെ നന്ദിത എന്ന കഥാപാത്രത്തെ അവതരിപ്പിച്ചതിന് അവർക്ക് 24 ഫ്രെയിംസ് സൊസൈറ്റിയുടെ മികച്ച നടിക്കുള്ള രണ്ട് അവാർഡുകൾ ലഭിച്ചിരുന്നു.
അവന്തിക മോഹൻ ദുബായിലാണ് ജനിച്ചു വളർന്നത്.
അവരുടെ മാതാപിതാക്കൾ കേരളത്തിലെ കോഴിക്കോടു നിന്നുള്ളവരാണ്.
മോഡലിംഗ് ജീവിതം പിന്തുടരുവാനായി അവന്തിക കേരളത്തിലേയ്ക്കു തിരിച്ചുവരുകയും മിസ്സ് മലബാർ 2011 പുരസ്കാരം, മിസ് പെർഫെക്റ്റ് 2010 ഉപശീർഷകം എന്നിവ കരസ്ഥമാക്കുകയും ചെയ്തു.
പരിശീലനം നേടിയ ഒരു നർത്തകികൂടിയാണ് അവന്തിക.
സൗന്ദര്യമത്സരത്തിലെ വിജയത്തിനു ശേഷം, അഭിനയ മേഖലകളിൽനിന്ന് അവസരങ്ങൾ ലഭിക്കാൻ തുടങ്ങുകയും സിനിമാ വ്യവസായത്തിലേയ്ക്കു പ്രവേശിക്കാൻ തീരുമാനിക്കുകയും ചെയ്തു.
2017 ൽ മികച്ച നടിക്കുള്ള മൂന്ന് അവാർഡുകൾ കരസ്ഥമാക്കിയിരുന്നു.